U-I-187/93
Natisni
Opravilna št.:
U-I-187/93
Datum odločitve:
10. 2. 1994
Objavljeno:
OdlUS III, 12
ECLI:
ECLI:SI:USRS:1994:U.I.187.93
Akt:
Pravilnik o štipendiranju (Ur. list RS, št. 29/93), 1. odst. 3. čl.
Izrek:
Ustavno sodišče pobude ne sprejme in ne začne postopka za oceno ustavnosti izpodbijane določbe pravilnika.
Evidenčni stavek:
Ker je bila s spremembo pravilnika izpodbijana določba črtana in se spremenjeni pravilnik uporablja tudi za dodeljevanje republiških štipendij za leto 1993/94, so odpadli razlogi, zaradi katerih je bila določba izpodbijana.
Dopis in izjava nista predpisa, zato ustavno sodišče po 160. členu ustave ni pristojno odločati o njuni ustavnosti.
Geslo:
Varstvo osebnih podatkov (osebni dohodki).
Dodeljevanje republiških štipendij (premoženjski cenzus).
Pravna podlaga:
Ustava, 160. čl.
Ustavni zakon za izvedbo Ustave (UZIU), 7. čl.
Zakon o postopku pred Ustavnim sodiščem SRS (ZUSS), 15. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Draga Soklič, Bled
Datum vloge:
19. 10. 1993
Vrsta odločitve:
sklep
Vrsta rešitve:
nesprejem pobude
Dokument:
US16322
Dokument v PDF obliki:
U-I-187-93.pdf
114 KB
Prenesite datoteko
U-I-187/93-6
10/2-1994
S K L E P
Ustavno sodišče je na seji dne 10/2-1994 obravnavalo pobudo Drage Soklič z Bleda in
s k l e n i l o :
Ustavno sodišče pobude ne sprejme in ne začne postopka za oceno ustavnosti prvega odstavka 3. člena pravilnika o štipendiranju (Uradni list RS, št. 29/93).
O b r a z l o ž i t e v
Pobudnica meni, da so določbe prvega odstavka 3. člena pravilnika o štipendiranju, dopis Republiškega zavoda za zaposlovanje, območna enota Kranj, št. 05-PUŠ/BK-93 in izjava Centra za socialno delo Radovljica v nasprotju z ustavo, ker naj bi delali razlike med starši glede na to, kje ali kako so zaposleni in ker naj bi zahtevali od prizadetih, da dovolijo vpogled v podatke, ki so zasebni in je njihova nedotakljivost zagotovljena z ustavo.
Ministrstvo za delo, družino in socialne zadeve je v stališču do pobude dne 8/12-1993 sporočilo, da je preučilo vse dane pritožbe, ki jih je prejelo od posameznikov in skupščin občin v zvezi z izpodbijano določbo pravilnika, in se odločilo, da bo sporno določbo črtalo. Sprememba pravilnika o štipendiranju je bila objavljena dne 26/11-1993 v Uradnem listu RS, št. 64/93.
Ustavno sodišče pobude ni sprejelo.
Izpodbijana določba pravilnika o štipendiranju je z uveljavitvijo pravilnika o spremembi pravilnika o štipendiranju prenehala veljati. Iz 2. člena spremembe pravilnika izhaja, da se spremenjeni pravilnik uporablja tudi za dodeljevanje republiških štipendij za šolsko leto 1993/94. Ker so odpadli razlogi, zaradi katerih je pobudnica vložila pobudo, je ustavno sodišče sklenilo, kot je navedeno v izreku tega sklepa.
Dopis Republiškega zavoda za zaposlovanje, območna enota Kranj in izjava Centra za socialno delo Radovljica pa nista predpisa oziroma splošna akta, zato ustavno sodišče po 160. členu ustave ni pristojno odločati o njuni ustavnosti.
Ustavno sodišče je sprejelo ta sklep na podlagi 7. člena ustavnega zakona za izvedbo ustave in 15. člena zakona o postopku pred Ustavnim sodiščem SRS (Uradni list SRS, št. 39/74 in 28/76) v naslednji sestavi: predsednik dr. Peter Jambrek in sodniki dr. Tone Jerovšek, mag. Matevž Krivic, mag. Janez Snoj, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Peter Jambrek